ભારતમાં પરિસ્થિતિ સાવ જુદી છે. અહીં નોકરીઓ ઘટી, પણ પરિસ્થિતિ અમેરિકા જેટલી ગંભીર નહોતી. ત્યાં તો લોકોએ રોજગારની સાથે-સાથે પેન્શન પણ ગુમાવ્યું હતું. ભારતમાં હોમલોનના ડિફૉલ્ટરોની સંખ્યામાં વધારો જરૂર થયો છે, પરંતુ બજારમાં હજી એવા મધ્યમ વર્ગના લોકો છે જેઓ EMI (ઇક્વેટેડ મન્થ્લી ઇન્સ્ટૉલમેન્ટ) ભરી રહ્યા છે. આપણી કડક બૅન્કિંગ-સિસ્ટમને લીધે આ શક્ય બન્યું છે, કારણ કે બૅન્કો લોન આપે એ પહેલાં ઘણી ચકાસણી કરતી હોય છે. વળી ભારતીયો ઘરને સૌથી મોટી મૂડી ગણે છે અને તેથી જ હોમલોનની ચુકવણીને સૌથી વધુ પ્રાથમિકતા આપે છે.